STEW
భారత్‌ పర్యటన ఎప్పుడైనా సవాలే: స్టీవ్‌ స్మిత్‌
సిడ్నీ: పాకిస్థాన్‌పై టెస్టు సిరీస్‌ను 3-0తో క్లీన్‌ స్వీప్‌ చేసి జోరుమీదున్న ఆస్ట్రేలియా త్వరలో జరగనున్న భారత పర్యటనపై కలవర పడుతుంది.మన ముందున్నది క్లిష్టమైన సిరీస్‌ అని కెప్టెన్‌ స్టీవ్‌ స్మిత్‌ తన సహచరులను హెచ్చరించాడు.భారత్‌ ఉపఖండపు పరిస్థితు ల్ని సాధ్యమైనంత తొందరగా ఆకళింపు చేసుకోకపోతే కష్టాలు తప్పవన్నాడు.అక్కడ ఆడటం పూర్తిగా భిన్నమైనదని, పిచ్‌లు ఆస్ట్రేలియా మాదిరిగా ఉండవు,మా వాళ్లు ముందు దీన్ని దృష్టిలో ఉంచుకుంటే మంచిది అని పేర్కొన్నాడు.కంగారూ జట్టు 2004 తరువాత భారత్‌లో ఒక్క మ్యాచ్‌ కూడా గెలువలేకపోయింది. కొత్తగా వచ్చిన కుర్రాళ్లు మాథ్యూ రెన్‌షా, పీటర్‌హ్యాండ్‌ కోంబ్‌ బాగా ఆడుతున్నారని, కానీ వారికి భారత పిచ్‌లపై ఏ మాత్రం అనుభవం లేదన్నాడు. ఏదైమైనా తమకు భారత్‌లో కఠిన పరిస్థితులు ఎదురయ్యే అవకాశముందని, భారత పర్యటన ఎప్పుడైనా సరే సవాలుతో కూడుకున్నది.అక్కడ గెలువాలంటే సర్వశక్తులు ఒడ్డాల్సిందే.ఇందులో కష్టపడటం మినహా ఇంకే మార్గం లేదు.తేలిగ్గా తీసుకుంటే మాత్రం మూల్యం చెల్లించుకోవాల్సిందే అని వివరించాడు.